Na temelju članka 37. Zakona o predškolskom odgoju i obrazovanju ( Narodne novine 10/97, 107/07, 94/13,98/19,57/22 i 101/23), članka 40. i 41. Zakona o ustanovama ( Narodne novine 76/93, 29/97-ispr.,47/99-isrp.35/08,127/19 i 151/22), čl. 50. Statuta Dječjeg vrtića Proljeće i Odluke Upravnog vijeća Dječjeg vrtića Proljeće o raspisivanju javnog natječaja za imenovanje ravnatelja/ice Dječjeg vrtića Proljeće, klasa : 601-02/24-04/01, urbroj : 238-30-67/24-28 od 24.10.2024.g. sa svoje 66. sjednice, temeljem koje raspisuje

**JAVNI NATJEČAJ**

**za izbor i imenovanje ravnatelja/ice Dječjeg vrtića Proljeće**

Za ravnatelja/icu dječjeg vrtića može biti imenovana osoba koja ispunjava sljedeće **uvjete :**

-završen studij odgovarajuće vrste za rad na radnom mjestu odgojitelja ili stručnog suradnika u dječjem vrtiću, a koji može biti :

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij ili

d) preddiplomski sveučilišni studij za odgojitelja ili

e) stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s prijašnjim propisima,

-položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. Zakona o predškolskom odgoju i obrazovanju ( NN br.10/97, 107/07, 94/13,98/19, 57/22 i 101/23)- Uredba).

-najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika

-utvrđenu zdravstvenu sposobnost

Dokaz o zdravstvenoj sposobnosti dostavlja izabrani kandidat po dostavljenoj odluci o izboru.

Na navedeno radno mjesto ne može biti imenovana osoba za čije zasnivanje radnog odnosa postoje zapreke iz članka 25. Zakona o predškolskom odgoju i obrazovanju ( Narodne novine 10/97, 107/07, 94/13,98/19,57/22 i 101/23-Uredba).

Ravnateljem ne može biti imenovana osoba koja prema zakonu kojim se uređuju trgovačka društva ne može biti članom uprave trgovačkog društva.

Ravnatelj/ica se imenuje na mandat od pet godina, a ista osoba može biti ponovno imenovana.

Upravno vijeće pridržava pravo ne odabrati niti jednog kandidata bez obrazlaganja svoje odluke i bez ikakve odgovornosti prema kandidatima/kinjama.

Uz pisanu, vlastoručno potpisanu prijavu na natječaj, potrebno je priložiti :

- životopis;

- dokaz o odgovarajućoj vrsti i razini obrazovanja;

- razvojni plan s aktivnostima i ciljevima za mandatno razdoblje;

- dokaz o državljanstvu RH;

-dokaz o radnom iskustvu u predškolskoj ustanovi na radnome mjestu odgojitelja ili stručnog suradnika ( potvrda HZMO-a ne starija od dana objave natječaja).

- dokaz o položenom stručnom ispitu ili dokaz da je kandidat oslobođen polaganja stručnog ispita

- uvjerenje nadležnog suda da se protiv osobe ne vodi kazneni postupak sukladno čl.25 Zakona o predškolskom odgoju i obrazovanju (Narodne novine 10/97, 107/07, 94/13,98/19,57/22 i 101/23-Uredba), ne starije od dana objave natječaja;

- uvjerenje nadležnog suda da se protiv osobe ne vodi prekršajni postupak sukladno čl.25 Zakona o predškolskom odgoju i obrazovanju (Narodne novine 10/97, 107/07, 94/13,98/19,57/22 i 101/23-Uredba), ne starije od dana objave natječaja;

- uvjerenje nadležnog područnog ureda Hrvatskog zavoda za socijalni rad , sukladno čl. 25. Zakona o predškolskom odgoju i obrazovanju (Narodne novine 10/97, 107/07, 94/13,98/19,57/22 i 101/23-Uredba), da osobi nije izrečena mjera za zaštitu dobrobiti djeteta sukladno posebnom propisu, ne starije od dana objave natječaja.

Na javni natječaj mogu se prijaviti osobe obaju spolova, sukladno članku 13. stavku 3. Zakona o ravnopravnosti spolova ( Narodne novine broj 82/08, i 69/17).

Isprave se prilažu u neovjerenom presliku, a kandidat/kinja koji bude izabran/a u obvezi je dostaviti dokaze o ispunjavanju uvjeta u izvorniku ili ovjerenom presliku.

Ako kandidat uz prijavu priloži dokumente u kojima osobni podaci nisu istovjetni, dužan je dostaviti dokaze o njihovoj promjeni.

Kandidati/kinje koji mogu ostvariti pravo prednosti pri zapošljavanju sukladno članku 102. Zakona o braniteljima iz Domovinskog rata i članova njihovih obitelji (Narodne novine 121/2017), članku 48.f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13 i 152/14) i članku 22. Ustavnog Zakona o pravima nacionalnih manjina (Narodne novine broj 155/02, 47/10 – Odluka Ustavnog suda Republike Hrvatske, 80/10 i 93/11 – Odluka Ustavnog suda Republike Hrvatske) dužne su u prijavi za natječaj pozvati se na to pravo te priložiti svu propisanu dokumentaciju prema posebnom zakonu, te imaju prednost u odnosu na ostale kandidate/kinje samo pod jednakim uvjetima.

Pozivaju se kandidati/kinje koji ostvaruju pravo na prednost pri zapošljavanju sukladno članku 102. Zakona o hrvatskim branitelja iz Domovinskog rata i članovima njihovih obitelji, da uz prijavu na natječaj dostave dokaze o ostvarivanju prava prednosti iz članka 103. stavak 1. Zakona o hrvatskim braniteljima iz Domovinskog rata i članovima njihovih obitelji (NN 121/17). Poveznica na internetsku stranicu Ministarstva: <https://branitelji.gov.hr/zaposljavanje-843/843>, a dodatne informacije o dokazima koji su potrebni u svrhu ostvarivanja prednosti pri zapošljavanju potražiti na sljedećoj poveznici:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidati/kinje koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati/kinje koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na natječaj dužni su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

**S kandidatima prijavljenim na natječaj čije su prijave pravodobne, potpune i koji ispunjavaju formalne uvjete iz ovog natječaja, Upravno vijeće će provoditi razgovor. Ako kandidat ne pristupi razgovoru, smatra se da je povukao prijavu na natječaj.**

Potpunom prijavom smatra se prijava koja sadrži sve podatke i priloge navedene u natječaju te koja je vlastoručno potpisana. Osoba koja nije podnijela pravodobnu i potpunu prijavu ili ne ispunjava formalne uvjete iz javnog natječaja, ne smatra se kandidatom/kinjom prijavljenim/om na natječaj.

Do donošenja odluke o izboru, natječaj može biti poništen.

Pisane prijave na natječaj s dokazima o ispunjavaju uvjeta natječaja dostavljaju se u zatvorenoj omotnici **u roku od 8 dana** od dana objave javnog natječaja s naznakom : „ Prijava za javni natječaj za imenovanje ravnatelja/ice- ne otvarati“, neposredno u tajništvo ili preporučeno poštom na adresu : Dječji vrtić Proljeće, Bocakova 7, 10380 Sveti Ivan Zelina.

Sukladno odredbama Uredbe (EU) 2016/679 Europskog parlamenta i Vijeća od 27. travnja 2016.g. te Zakona o provedbi Opće uredbe o zaštiti podataka ( Narodne novine broj 42/18) prijavom na natječaj smatra se da je kandidat dao privolu za obradu svih podataka iz natječajne dokumentacije , a koja će se obrađivati isključivo u svrhu provođenja natječajnog postupka.

O rezultatima natječaja kandidati će biti obaviješteni u roku od 45 dana od dana isteka roka za podnošenja prijava.

Natječaj je objavljen na mrežnim stranicama i oglasnoj ploči HZZ-a te na mrežnim stranicama i oglasnoj ploči Dječjeg vrtića Proljeće Sveti Ivan Zelina te u „Narodnim novinama“ i traje od **30.10.2024. g. do 07.11.2024.g.**

KLASA : 112-01/24-01/10

URBROJ: 238-30-67-04-24-1

**Upravno vijeće Dječjeg vrtića Proljeće**